sumalatha 159 Views championship , Sindhu , win , world-badminton
pv-sindhu
బాసెల్(స్విట్జర్లాండ్): పదహారణాల అచ్చమైన మన తెలుగమ్మాయి సాధించిన అద్భుతమిది.. దేశం యావత్తు గర్వించేలా చేసిన క్షణమిది. 24 ఏళ్ల వయసుకే పూసర్ల వెంకట సింధు చరిత్ర సృష్టించింది. వరసగా మూడు సారు ్లప్రపంచ బ్యాడ్మింటన్ చాంపియన్‌షిప్ ఫైనల్‌కు చేరిన ఈ హైదరాబాదీ అమ్మాయి తన స్వర్ణం ముచ్చటను తీర్చుకుంది. ఆదివారం మధ్యాహ్నం జరిగిన ఫైనల్లో 217,217 స్కోరుతో వరస గేముల్లో జపాన్ క్రీడాకారిణి , ప్రపంచ నాలుగో ర్యాంకర్ ఒకుహరను చిత్తు చేసింది. 2017 ఫైనల్లో అదే క్రీడాకారిణి చేతిలో ఓటమికి ప్రతీకారం తీర్చుకుని లెక్క సరి చేసింది. గత రెండు పర్యాయాలు ఫైనల్లో తడబడి
సిల్వర్ మెడల్‌కే పరిమితమైన ఆమె ఈ రోజు ఫైనల్ ఫోబియో దాటలేకపోతోందన్న విమర్శకుల నోళ్లు మూయించి యావత్తు భారతావని గర్వించేలా చేసింది. ఫలితంగా నాలుగు దశాబ్దాలుగా ఊరించిన పసిడి కల నెరవేరింది. భారత బ్యాడ్మింటన్ చరిత్రలో ఎవరికీ సాధ్యం కాని ఘనతను దక్కించుకుంది. గతంలో అయిదు ప్రపంచ చాంపియన్‌షిప్స్‌లో నాలుగు పతకాలు అందుకున్న సింధు ఈ సారి పసిడి పతకం అందుకునే దాకా పట్టు వదల లేదు. శనివారం సెమీఫైనల్లో విజయం తర్వాత సింధు మాట్లాడుతూ పోరు ఇంకా ముగియలేదని, ఫైనల్లో విజయం సాధించినప్పుడే తనకు సంతృప్త్తి అని చెప్పింది. అన్నట్లుగానే ఆదివారం జరిగిన ఫైనల్లో జపాన్‌కు చెందిన ప్రపంచ నాలుగో ర్యాంకర్, రెండేళ్ల క్రితం తన పసిడి కలను కల్లలు చేసిన నొజోమి ఒకుహరాపై గెలిచి జగజ్జేతగా నిలిచింది. రెండేళ్లనాటి ఫైనల్ పోరును గుర్తు చేసే విధంగా ఆద్యంతం ఉత్కంఠ భరితంగా సాగుతుందన్న అంచనాలను తలకిందులు చేస్తూ వరస గేమ్‌లలో అలవోకగా గెలిచి తన చాంపియన్ కలను సాకారం చేసుకుంది. తొలినుంచి ఒకుహరా అంచనాలకు అందకుండా సింధు ఏకపక్షంగా ఆటను కొనసాగించింది. సుదీర్ఘ ర్యాలీలు, అద్భుతమైన స్మాష్‌లతో ప్రత్యర్థిని ముప్పుతిప్పలు పెట్టడంతో పాటు అద్భుతమైన రిటర్న్‌లతో అలరించింది. ఫలితంగా కేవలం 16 నిమిషాల్లో 217 పాయింట్లతో తొలి గేమ్‌ను దక్కించుకుని ప్రత్యర్థిపై మానసికంగా పై చేయి సాధించింది.
తాజా ఇ పేపరు వార్తల కోసం క్లిక్‌ చేయండి: https://epaper.vaartha.com/